

**Adresseprogrammet (GD2)**

**Ejendomsdataprogrammet (GD1)**

19. september 2014

Replanlægning - Møde med Udfasning af ESR

## Stamdata

|  |  |
| --- | --- |
| Formål: | Afstemning af de projekt- og tidsmæssige afhængigheder mellem projektet og delprogram GD1/GD2 – herunder hovedmilepæle og arbejdspakker.Indsamling af eventuelle problemstillinger, som skal/bør medtages i replanlægningen. |
| Agenda: | 1. Projektets overordnede status
2. Projektets hovedmilepæle og relationer til GD1/GD2
3. Projektets arbejdspakker
4. Øvrige problemstillinger
 |
| Tid og sted: | MBBL 4. september 2014 fra 9:00 til 12:00 |
| Deltagere: | Projektet: | Per, Smed, Sanne Mi Poulsen, Simon Mark Pedersen (KOMBIT)Anni Kær (KL)  |
|  | Delprogrammet: | Peter Lindbo Larsen, Michael Michaelsen, Asbjørn Lenbroch |
|  | Strand & Donslund: | Helle Torp EklundKlaus Hansen |

## **Projektets overordnede status**

KOMBIT er i gang med / har planlagt følgende aktiviteter:

* As-is ESR analyse med KMD (forventes gennemført medio oktober). Analysen resulterer i en opgørelse af data og tilhørende funktioner.
* Analyse og specifikation af hvilke data der skal vedligeholdes manuelt eller automatisk pågår. Arbejdsopgaverne vedrørende dette beskrives i en række workshops i oktober – december, så alt forventes specificeret ved årsskiftet.
* Q1 – 2015 udarbejdelse af kravspecifikation, som skal valideres i GD1 (registerprojekter) herefter forhandling med KMD
* Q2 – 2015 afslutning af forhandling samt prisfastsættelse af opgaven
* Derefter styres i forhold til afhængigheder til registerprojekter.
* Q3 – 2015 Udvikling skal ske, for at være klar til samlet test der starter Q1 2016.

Mht. til økonomi/udgifter skal disse være estimeret senest Q1-15 for at kunne indgå i kommuneforhandlingerne.

En central parameter i ESR udfasningen er om tilbagekonvertering til ESR skal ske maskinelt eller manuelt. Den manuelle opdatering af ESR er ensbetydende med dobbeltregistrering. Først i grunddataregister, dernæst i ESR. Umiddelbart vil fuld maskinel tilbagekonvertering, medføre mange interimløsninger og mange tilpasninger af ESR. Ift. replanlægningen er kendskab til interimløsninger vigtige. Det blev aftalt at KL/ KOMBIT giver et foreløbig bud på, hvordan hver enkelt ejendomstype skal vedligeholdes (automatisk, delvis automatisk eller manuelt) og hvordan den øvrige ESR’s registerdel skal vedligeholdes i paralleldriftsperioden. Der var enighed om, at arbejdspakker vedr. tilbagekonverteringen beskrives efter replanlægningen.

KOMBIT er i gang med en vurdering af ovenstående og præsenterede på mødet udkast til en generisk mintegrationsodel, som der kan tages udgangspunkt i under afklaringsfasen. Der var enighed om, at modellen er et godt udgangspunkt for denne afklaring.

Opgaveliste og beskrivelser kan fungere som input til en fællesoffentlig ”drejebog” for ESR udfasningen.

Herudover er der system- og datatilpasninger i ESR, som skal beskrives. Følgende blev foreløbigt nævnt på mødet.

* Påføring af BFE-nr på jordstykker
* Påføring af BFE-nr på ejerlejlighed
* Påføring af BFE-nr på BPFG
* Etablering af entydig nøglesammenhæng
* Livscyklus for Ejendomsnummer
* Konsekvenser ved en forretningsmæssig implementering af matriklen i tre step (matrikel, ejerlejlighed, BPFG).
* Etc.

Det blev aftalt at projektets arbejdspakker og milepæle gennemgås på et selvstændigt møde – aftalt til mandag den 22.9 kl. 14. KOMBIT kommer med oplæg til arbejdspakker til dette møde.

Andre milepæle drøftet på mødet

* I UGE 38 kan 80% arbejdspakker være nogenlunde identificeret.
* I uge 39 foreligger foreløbigt bud på manuelle/maskinelle arbejdspakker.
* I uge 40 kan foreligge et foreløbigt bud på manuel/maskinelle interimløsninger.

## **Projektets hovedmilepæle og relationer til GD1/GD2**

Projektets indmeldte hovedmilepæle:
Makromilepæle for ESR konverteringer indsættes når hovedtræk i opgaven kendes.

| **Væsentlige fælles milepæle til brug for replanlægning i GD1/GD2** | **Deadline** |
| --- | --- |
| M1 | Løsningsbeskrivelse/-arkitektur udarbejdet.Dvs. at det foreligger en beskrivelse af hvilke services, data og hændelser, som projektet har behov for fra Grunddataprogrammet hhv. af eventuelle leverancer af hændelser mv. til Grunddataprogrammet. |  |
| M2 | Udstillingsservices fra grunddataregistrene er kvalitetssikret. Dvs. hvornår forventer projektet at være klar til at godkende de services, som Grunddataprogrammet udstiller – alternativt stille krav til mangler i eller justeringer af disse. |  |
| M3 | Hændelser fra grunddataregistrene er kvalitetssikret. Dvs. hvornår forventer projektet at være klar til at godkende de hændelser, som Grunddataprogrammet udstiller – alternativt stille krav til mangler i eller justeringer af disse. |  |
| M4 | Integrationstest mod Grunddataprogram og Datafordeler kan påbegyndes. |  |
| M5 | Implementering - nye grunddata kan tages i anvendelse i egne it-løsninger.Adskil, hvis der både er en teknisk og forretningsmæssig implementering |  |

## **Projektets arbejdspakker**

Projektets indmeldte arbejdspakker:

| **Nummer** | **Navn** | **Startdate** | **Slutdato** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

<Aftalt plan for opdatering af arbejdspakkebeskrivelser>

## **Øvrige problemstillinger**

|  |  |  |
| --- | --- | --- |
| **Problemstilling** | **Involverede parter** | **Forslag til handling** |
| Etablering af validt testgrundlag a la ”Andeby”. Der skal være et stort testgrundlag der kan stille de store ejendomsdataanvendere tilfredse. Der skal sættes 3 måneder af til ”Wall to wall” test.  | GD1 | Der bør oprettes ”testkommuner”, så der kan laves ”wall to wall” test, helt fra oprettelse af ejendom/adresse. |
| Der skal indsættes risikobuffer i planerne, nu da ”vinduet” er åbent. Også af hensyn til et leverandørmarked der oversvømmes af grunddataopgaver.  | GD1 |  |
| Test af krævede hændelser mellem systemerne | GD1 | Der etableres en arbejdspakke der omfatter alle integrationer der skal med i test. |
| KOMBIT skal i dialog med de forskellige parter (registerprojekter) om opgave/ansvar. Det skal være tydeligt, at det sker som en del af GD1. | GD1 /KL / KOMBIT | MBBL indkalder / deltager i møderne. |
| Hvis KMD skal lave tilretninger i ESR, er det KOMBIT der skal bestille / formidle opgaven og ikke f.eks. registerprojekterne / datavaskprojektet. Det ligger i den grundlæggende aftale mellem KL og KOMBIT. | GD1 / KL / KOMBIT | KOMBIT formidler / bestiller tilretningsopgaver relateret til GD1 hos KOMBIT. |
| Evt. opgaver relateret til kommunale registre der i øvrigt måtte kopiere/anvende data fra ESR, ligger uden for GD1. | KL |  |
| Nuværende fejl på SFE-nr., hvor der er modstrid mellem matrikel og ESR, kan ikke rettes via Struktura, KMD skal involveres. Det vil være KL/KOMBIT der laver en aftale om ændring ud fra specifikation leveret af GST som en del af datavask opgaven.  | KL/KOMBIT |  |
| Der skal i planerne tages højde for implementeringsvinduet for ESR der går fra 1. marts til 1 oktober. Ud over denne periode vil kun få ændringer være mulige, og Q4 er generelt ”No Go”. | GD1, KL, KOMBIT, KMD | KOMBIT undersøger sammen med KMD og relevante interessenter hvad denne ”frozen zone” omfatter. |
| Mht. ESR dataafklaringen er det fremtidige ansvar for felter afklaret, men regler for konvertering og hvem, der har ansvaret for de enkelte konverteringer, er uafklaret. Grunddataprogrammet leverer reglerne for transformationen, og KMD leverer udtrækket. Det enkelte register transformerer og læser ind.  | GD1 |  |
| Datamaterialet der kan understøtte vurdering om manuel eller maskinel ”konvertering” eksisterer i GD1’s BC. | GD1 /KOMBIT |  |
| GD1’s Anvenderforum kommunikerer til anvendere af strukturerede ejendomsdatadata om de ændringer der følger af GD1. Forhold ved data der udstilles via OIS, kommunikeres via OIS. | GD1 + OIS |  |
| Afhængighedsdiagrammer skal udvides med anvendersystemer, ajourføringer mv. og indgå i testen. | GD1 + 2 |  |